กระทรวงการท่องเที่ยวและกีฬา เดินหน้าส่งเสริมการท่องเที่ยวเชิงกีฬา ฟื้นฟูท่องเที่ยวหลังโควิด -19 คลี่คลาย
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เปิดเผยถึงสถานการณ์การท่องเที่ยวในประเทศ ว่าก่อนการแพร่ระบาดของโรคโควิด -19 เมื่อปี 2562 มีนักท่องเที่ยวมากถึง 39.8 ล้านคน สร้างรายได้เข้าประเทศ 3 ล้านล้านบาท แต่หลังเกิดการแพร่ระบาดช่วงปลายปี 2562 -2564 ส่งผลกระทบไปทั่วโลก โดยเฉพาะภาคธุรกิจท่องเที่ยว ขณะที่ปัจจุบันหลังจากสถานการณ์โควิด -19 คลี่คลาย รัฐบาลยกเลิกระบบ Test &amp; Go รวมถึงยกเลิกการลงทะเบียนนักท่องเที่ยวต่างชาติ เดินทางเข้าประเทศไทยด้วยระบบ Thailand Pass  ประกอบกับให้มีการจัดแข่งขันกีฬานานาชาติในประเทศไทย เช่น การแข่งขันโมโตจีพี 2022 ที่จังหวัดบุรีรัมย์ ส่งผลให้มีนักท่องเที่ยวต่างชาติเข้าชมการแข่งขันมากถึงร้อยละ 40 ซึ่งถือเป็นการนำการท่องเที่ยวเชิงกีฬา หรือ Sport Tourism เปิดรับนักท่องเที่ยว เพื่อกระตุ้นเศรษฐกิจในประเทศกระทรวงการท่องเที่ยวและกีฬา จึงได้มีการหาแนวทางแก้ไขร่วมกับหน่วยงานที่เกี่ยวข้อง  ผ่านโครงการภูเก็ตแซนด์บ็อกซ์ ต่อยอดมาสู่โครงการ “สมุย พลัส โมเดล ที่เปิดประเทศรับนักท่องเที่ยวต่างประเทศเข้ามาท่องเที่ยวบนพื้นที่เกาะต่างๆ ภายใต้มาตรฐานความปลอดภัยด้านสาธารณสุข